Document ID: 31996R1410

31996R1410
L 181/15
JURNALUL OFÍCIAL AL UNIUNII EUROPENE
REGULAMENTUL (CE) NR. 1410/96 AL COMISIEI
din 19 iulie 1996
privind retragerea parțială a Regulamentului (CE) nr. 3053/95 de modificare a anexelor I, II, III, V, VI, VII, VIII, IX, X și XI la Regulamentul (CEE) nr. 3030/93 al Consiliului privind regimul comun aplicabil importurilor unor produse textile originare din țări terțe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 3030/93 al Consiliului din 12 octombrie 1993 privind regimul comun aplicabil importurilor unor produse textile originare din țări terțe (1), astfel cum a fost modificat ultima dată prin Regulamentul (CE) nr. 941/96 al Comisiei (2), în special articolul 19 coroborat cu articolul 17,
întrucât prin Regulamentul (CE) nr. 3053/95 al Comisiei (3) articolul 1, liniuțele cinci și șase, au fost modificate și, respectiv, abrogate anexele VI și VIa din Regulamentul (CEE) nr. 3030/93; întrucât această modificare a fost adoptată într-un moment în care, în temeiul articolului 19 din Regulamentul (CEE) nr. 3030/93, Comisia nu era competentă să o facă, Consiliul nedecizând încă dacă să încheie sau să pună în aplicare provizoriu înțelegerile negociate de Comisie cu India și Pakistan privind accesul pe piață; întrucât Regulamentul (CE) nr. 3053/95 conține, așadar, din punct de vedere formal, un viciu care justifică cel puțin retragerea sau anularea parțială; întrucât, în conformitate cu jurisprudența Curții, în special astfel cum a fost stabilită prin hotărârea sa din cauza C-248/89 din 20 iunie 1991, Cargill c. Commission (Culegere, p. I -2987), retragerea unui act ilegal este admisibilă numai dacă este efectuată într-un termen rezonabil și dacă se ia suficient în considerare încrederea legitimă care ar fi putut fi generată prin adoptarea lui; întrucât, în aplicarea acestor principii, trebuie respectate drepturile care decurg din Regulamentul (CE) nr. 3053/95 în perioada dintre 1 ianuarie 1995 și data intrării în vigoare a acestui regulament, pentru destinatarii acestuia și în special pentru operatorii economici implicați în comerțul cu produse textile; întrucât trebuie totuși subliniat că această retragere nu este interpretată ca aducând atingere sau ca o derogare de la articolul 20 din Regulamentul nr. 3030/93, care menționează că regulamentul amintit și anexele sale „nu constituie în nici un caz o derogare de la prevederile acordurilor, protocoalelor sau ale înțelegerilor bilaterale privind comerțul cu produse textile pe care Comunitatea le-a încheiat cu țările terțe enumerate în anexa II sau ale ATC în ceea ce privește țările membre OMC enumerate în anexa XI și care prevalează în toate cazurile de conflict”;
întrucât măsurile prevăzute în prezentul regulament sunt în conformitate cu avizul Comitetului pentru produse textile,
ADOPTĂ PREZENTUL REGULAMENT:
Articolul 1
(1) Regulamentul (CE) nr. 3053/95 este abrogat cu efect retroactiv din 1 ianuarie 1995 în măsura în care articolul 1 liniuțele cinci și șase modifică și/sau abrogă anexele VI și VIa la Regulamentul (CEE) nr. 3030/93.
(2) Retragerea parțială a Regulamentului (CE) nr. 3053/95 menționată la alineatul (1) nu afectează drepturile pe care adoptarea lui le-a putut genera în rândul destinatarilor în perioada de la 1 ianuarie 1995 și până la data intrării în vigoare a prezentului regulament.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 iulie 1996.

Labels: 1
3
5